CELEX: 32015R1125
Language: hr
Date: 2015-07-10 00:00:00
Title: Uredba Komisije (EU) 2015/1125 оd 10. srpnja 2015. o izmjeni Uredbe (EZ) br. 1881/2006 u pogledu najvećih dopuštenih količina za policikličke aromatske ugljikovodike u Katsuobushiju (sušeni bonito) i određenoj dimljenoj baltičkoj haringi (Tekst značajan za EGP)

11.7.2015   
            
            
               HR
            
            
               Službeni list Europske unije
            
            
               L 184/7
            
         UREDBA KOMISIJE (EU) 2015/1125
   оd 10. srpnja 2015.
   o izmjeni Uredbe (EZ) br. 1881/2006 u pogledu najvećih dopuštenih količina za policikličke aromatske ugljikovodike u Katsuobushiju (sušeni bonito) i određenoj dimljenoj baltičkoj haringi
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 315/93 od 8. veljače 1993. o utvrđivanju postupaka Zajednice za kontaminante u hrani (1), a posebno njezin članak 2. stavak 3.,
   budući da:
   
               (1)
            
            
               Uredbom Komisije (EZ) br. 1881/2006 (2) utvrđuju se najveće dopuštene količine za policikličke aromatske ugljikovodike (PAH) u hrani.
            
         
               (2)
            
            
               Prema toj Uredbi najveće dopuštene količine PAH-ova moraju biti sigurne i na najnižoj razini koja je razumno ostvariva (ALARA) na temelju dobre proizvođačke prakse, prakse sušenja i poljoprivredne/ribarstvene prakse. Podaci o dimljenoj ribi pokazali su u 2011. da su niže najveće dopuštene količine PAH-ova ostvarive te su utvrđene Uredbom Komisije (EU) br. 835/2011 (3). No u nekim je slučajevima bila potrebna prilagodba tehnologije dimljenja. Stoga je odobreno prijelazno razdoblje od tri godine prije nego se od 1. rujna 2014. počnu primjenjivati niže najveće dopuštene količine.
            
         
               (3)
            
            
               
                  Katsuobushi je tradicionalni japanski prehrambeni proizvod dobiven od bonita. Postupak njegove proizvodnje uključuje filetiranje, prokuhavanje i uklanjanje kostiju nakon čega slijedi postupak dimljenja/sušenja sagorijevanjem drva. Novi dokazi koje su dostavila japanska nadležna tijela pokazali su da niže razine PAH-ova nisu ostvarive za taj proizvod unatoč primjeni dobre prakse dimljenja. Stoga je primjereno trenutačne najveće dopuštene količine PAH-ova u Katsuobushiju promijeniti u one koje su se primjenjivale prije 1. rujna 2014.
            
         
               (4)
            
            
               Naziv proizvoda „Sprotid” opći je tradicionalni naziv u Estoniji za proizvod koji tradicionalno može sadržavati papalinu (Sprattus sprattus) i baltičku haringu (Clupea harengus membras), ovisno o godišnjem dobu i dostupnosti. Obje su ribe slične veličine i svrstavaju se u skupinu male ribe. Na oznaci za „Sprotid” navodi se sadržava li proizvod papaline ili baltičku haringu ili njihovu mješavinu s prikazom udjela svake riblje vrste. Postupak dimljenja za tu malu baltičku haringu isti je kao postupak koji se primjenjuje na papaline i stoga su količine PAH-ova u maloj baltičkoj haringi slične količinama u dimljenoj papalini. Stoga je primjereno za dimljenu malu baltičku haringu i konzerviranu dimljenu malu haringu utvrditi iste najveće dopuštene količine kao za dimljene papaline i konzervirane dimljene papaline.
            
         
               (5)
            
            
               Zakonodavstvo koje se odnosi na zajedničko uređenje tržišta proizvoda ribarstva i akvakulture zamijenjeno je i potrebne su promjene nekih bilješki. Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   Prilog Uredbi (EZ) br. 1881/2006 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 10. srpnja 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 37, 13.2.1993., str. 1.
   
   
      (2)  Uredba Komisije (EZ) br. 1881/2006 od 19. prosinca 2006. o utvrđivanju najvećih dopuštenih količina određenih kontaminanata u hrani (SL L 364, 20.12.2006., str. 5.).
   
      (3)  Uredba Komisije (EU) br. 835/2011 od 19. kolovoza 2011. o izmjeni Uredbe (EZ) br. 1881/2006 u pogledu najvećih dopuštenih količina za policikličke aromatske ugljikovodike u hrani (SL L 215, 20.8.2011., str. 4.).
   
      PRILOG
      Prilog Uredbi (EZ) br. 1881/2006 mijenja se kako slijedi:
      
                  1.
               
               
                  Odjeljak 6.: Policiklički aromatski ugljikovodici zamjenjuje se sljedećim:
                  
                     „Odjeljak 6.: Policiklički aromatski ugljikovodici
                  
                  
                              Hrana
                           
                           
                              Najveće dopuštene količine (μg/kg)
                           
                        
                              6.1.
                           
                           
                              Benzo(a)piren, benz(a)antracen, benzo(b)fluoranten i krizen
                           
                           
                              Benzo(a)piren
                           
                           
                              Zbroj benzo(a)pirena, benz(a)antracena, benzo(b)fluorantena i krizena (45)
                           
                        
                              6.1.1.
                           
                           
                              Ulja i masti (osim kakao maslaca i ulja od kokosova oraha) namijenjeni za neposrednu prehranu ljudi ili za uporabu kao sastojak hrane
                           
                           
                              2,0
                           
                           
                              10,0
                           
                        
                              6.1.2.
                           
                           
                              Kakao u zrnu i od njega dobiveni proizvodi
                           
                           
                              5,0 μg/kg masti od 1.4.2013.
                           
                           
                              35,0 μg/kg masti od 1.4.2013. do 31.3.2015.
                              30,0 μg/kg masti od 1.4.2015.
                           
                        
                              6.1.3.
                           
                           
                              Ulje od kokosova oraha namijenjeno za izravnu prehranu ljudi ili za uporabu kao sastojak hrane
                           
                           
                              2,0
                           
                           
                              20,0
                           
                        
                              6.1.4.
                           
                           
                              Dimljeno meso i dimljeni mesni proizvodi
                           
                           
                              5,0 do 31.8.2014.
                              2,0 od 1.9.2014.
                           
                           
                              30,0 od 1.9.2012. do 31.8.2014.
                              12,0 od 1.9.2014.
                           
                        
                              6.1.5.
                           
                           
                              Mišićno meso dimljene ribe i dimljeni proizvodi ribarstva (25) (36), osim proizvoda ribarstva navedenih u točkama 6.1.6 i 6.1.7. Najveća dopuštena količina za dimljene rakove odnosi se na mišićno meso iz kliješta i abdomena (44). U slučaju dimljenih rakova i rakovima sličnih ljuskavaca (Brachyura i Anomura) najveća dopuštena količina odnosi se na mišićno meso iz kliješta.
                           
                           
                              5,0 do 31.8.2014.
                              2,0 od 1.9.2014.
                           
                           
                              30,0 od 1.9.2012. do 31.8.2014.
                              12,0 od 1.9.2014.
                           
                        
                              6.1.6.
                           
                           
                              Dimljene papaline i konzervirane dimljene papaline (25) (47) (Sprattus sprattus); dimljena baltička haringa duljine ≤ 14 cm i konzervirana dimljena baltička haringa duljine ≤ 14 cm (25) (47) (Clupea harengus membras); Katsuobushi (sušeni bonito, Katsuwonus pelamis); školjkaši (svježi, rashlađeni ili zamrznuti) (26); toplinski obrađeno meso i toplinski obrađeni mesni proizvodi (46) koji se prodaju krajnjem potrošaču
                           
                           
                              5,0
                           
                           
                              30,0
                           
                        
                              6.1.7.
                           
                           
                              Školjkaši (36) (dimljeni)
                           
                           
                              6,0
                           
                           
                              35,0
                           
                        
                              6.1.8.
                           
                           
                              Prerađena hrana na bazi žitarica i hrana za dojenčad i malu djecu (3) (29)
                           
                           
                              1,0
                           
                           
                              1,0
                           
                        
                              6.1.9.
                           
                           
                              Početna i prijelazna hrana za dojenčad, uključujući početno i prijelazno mlijeko za dojenčad (8) (29)
                           
                           
                              1,0
                           
                           
                              1,0
                           
                        
                              6.1.10.
                           
                           
                              Hrana za posebne medicinske potrebe (9) (29), isključivo namijenjena dojenčadi
                           
                           
                              1,0
                           
                           
                              1,0”
                           
                        
            
                  2.
               
               
                  Bilješka (26) zamjenjuje se sljedećom bilješkom:
                  
                              „(26)
                           
                           
                              Hrana koja se ubraja u kategorije (c) i (i) popisa iz Priloga I. Uredbi (EU) br. 1379/2013 Europskog parlamenta i Vijeća od 11. prosinca 2013. o zajedničkom uređenju tržišta proizvodima ribarstva i akvakulture, izmjeni uredbi Vijeća (EZ) br. 1184/2006 i (EZ) br. 1224/2009 i stavljanju izvan snage Uredbe Vijeća (EZ) br. 104/2000 (SL L 354, 28.12.2013., str. 1.), prema potrebi (vrste kako su navedene u odgovarajućem unosu). U slučaju sušene, razrijeđene, prerađene i/ili složene hrane primjenjuje se članak 2. stavci 1. i 2. U slučaju jakovljevih kapica (Pecten maximus), najveća dopuštena količina odnosi se samo na mišić aduktor i gonade.”
                           
                        
            
                  3.
               
               
                  Bilješka (36) zamjenjuje se sljedećom bilješkom:
                  
                              „(36)
                           
                           
                              Hrana popisana u ovoj kategoriji kako je definirana u kategorijama (b), (c) i (i) popisa iz Priloga 1. Uredbi (EU) br. 1379/2013.”